Lettre de Théon à Zénon
Material: papyrus
Place: Arsinoites
Categories: Brief
Theon an Zenon
Bewerbung
Arbeit
Ζήνωνι χαίρειν Θέων [ὁ συσ]ταθεὶ[ς]  Ἐφαρμόστου τοῦ μακα
ρίτου. τὰ μὲν ἄλλα χάριν ἔχω πάσης πολυωρίας παρὰ σοῦ τυγ
χάνων, ἀξιῶ δέ σε, εἰ καί σοι φαίνομαι μέτρια λέγειν, τάξαι με 
ἐπί τινος, ὅπως ἄν σοι χρείας παρέχωμαι ὑπουργῶν ἀμέμπτως 
τὸ προστασσόμενον, ἵνα ἐγώ τε τὰ παρὰ σοῦ διδόμενα λαμ
βάνω δικαιότερον, σύ τε ἥδιον διδῶις ποιοῦντός τι ἐμοῦ πλέον σοι. 
εἰ δʼ ἐπὶ τοῦ παρόντος ἡσυχίαν ἄγειν κελεύεις, τὸμ μὲν καιρὸν αὐτὸς 
εἰδήσεις, ἐμοὶ δὲ καλῶς ἂν ποιήσαις συντάξας ὅπως ἂν παρα
δειχθῆι μεθʼ ὧν οἰκίαν τε ἕξω καὶ τὰ λοιπὰ δέοντα, ἵνα μὴ πρεσ
βύτερος ὢν ῥέμβωμαι. πρὸς ἕτερον  οὐθένα καταφυ
γεῖν ἐστί μοι καλῶς ἐχον, ἐξ ἀρχῆς σοι μου .